મનુસ્મૃતિમાં પણ ‘આતતાયી બાળક હોય, વૃદ્ધ હોય કે બહુશ્રુત બ્રાહ્મણ હોય તોય તેને બેશક, વિચાર કર્યા વગર મારવો જ’, એવી સૂચના છતાંય સર્વવર્ણને માટે સામાન્ય એવા પાંચ સનાતન નીતિધર્મો પૈકી અહિંસાને પ્રથમ સ્થાન અપાયું છે (અહિંસા સત્યમસ્તેયંશૌચમ્‌ ઈન્દ્રિય નિગ્રહઃ) સરકાર પ્રેરિત, ક્રાંતિમૂલક અને જડબેસલાક રાષ્ટ્રીયતાના સંદર્ભમાંય સર્જક મૂઠી ઊંચેરો બનીને ‘સાબાર ઉપર માનુષ સત્ય’ ની ભાવનાથી આંદોલિત બની રહે છે.